钦定古今图书集成/理学汇编/学行典/第190卷 > 刘琦
## 钦定古今图书集成/理学汇编/学行典/第190卷 > 刘琦

按《元史孝友传》：“刘琦，岳州临湘人。生二岁而母刘氏
遭乱，陷于兵，琦独事其父。稍长，思其母不置，常叹曰：
‘人皆有母，而我独无’。辄歔欷泣下。及冠，请于父，往求
其母，遍历河之南北，淮之东西，数岁不得。后求得于
池州之贵池，迎以归养。其后十五年而父殁，又三年
而母殁，终丧犹蔬食。有司上其事，旌表其门曰‘孝义’。”